CELEX: 32008D0331
Language: sl
Date: 2008-04-23 00:00:00
Title: 2008/331/ES: Odločba Komisije z dne 23. aprila 2008 o spremembi Dodatka k Prilogi VI k Aktu o pristopu Bolgarije in Romunije v zvezi z nekaterimi obrati za predelavo mleka v Bolgariji (notificirano pod dokumentarno številko C(2008) 1572) (Besedilo velja za EGP)

26.4.2008   
            
            
               SL
            
            
               Uradni list Evropske unije
            
            
               L 114/97
            
         
      ODLOČBA KOMISIJE
   
   z dne 23. aprila 2008
   o spremembi Dodatka k Prilogi VI k Aktu o pristopu Bolgarije in Romunije v zvezi z nekaterimi obrati za predelavo mleka v Bolgariji
   (notificirano pod dokumentarno številko C(2008) 1572)
   (Besedilo velja za EGP)
   (2008/331/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Akta o pristopu Bolgarije in Romunije in zlasti prvega pododstavka odstavka (f) oddelka B poglavja 4 Priloge VI k Aktu,
   ob upoštevanju naslednjega:
   
               (1)
            
            
               Z Aktom o pristopu Bolgarije in Romunije so bila Bolgariji odobrena prehodna obdobja glede izpolnjevanja zahtev za nekatere obrate za predelavo mleka iz Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (1).
            
         
               (2)
            
            
               Dodatek k Prilogi VI k Aktu o pristopu je bil spremenjen z odločbami Komisije 2007/26/ES (2), 2007/689/ES (3) in 2008/209/ES (4).
            
         
               (3)
            
            
               Bolgarija je predložila zagotovila, da se bo en obrat za predelavo mleka oskrboval le z mlekom, ki izpolnjuje zahteve. Ta obrat je zato treba črtati iz poglavja II Dodatka k Prilogi VI.
            
         
               (4)
            
            
               Dodatek k Prilogi VI k Aktu o pristopu Bolgarije in Romunije je zato treba ustrezno spremeniti.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Obrat iz Priloge k tej odločbi se črta iz poglavja II Dodatka k Prilogi VI k Aktu o pristopu Bolgarije in Romunije.
   Člen 2
   Ta odločba je naslovljena na države članice.
   
      V Bruslju, 23. aprila 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 139, 30.4.2004, str. 55. Uredba, kakor je bila nazadnje spremenjena z Uredbo Komisije (ES) št. 1243/2007 (UL L 281, 25.10.2007, str. 8).
   
      (2)  UL L 8, 13.1.2007, str. 35.
   
      (3)  UL L 282, 26.10.2007, str. 60.
   
      (4)  UL L 65, 8.3.2008, str. 18.
   
      PRILOGA
      Obrat za predelavo mleka, ki ga je treba črtati iz poglavja II Dodatka k Prilogi VI k Aktu o pristopu Bolgarije in Romunije
      Regija Haskovo – št. 26
      
                  10.
               
               
                  BG 2612047
               
               
                  „Balgarsko sirene“ OOD
               
               
                  gr. Haskovo bul. „Saedinenie“ 94